Input: तव त्यन्नर्यं नृतोऽप इन्द्र प्रथमं पूर्व्यं दिवि प्रवाच्यं कृतम् । यो देवस्य शवसा प्रारिणा असु रिणन्नपः । भुवो विश्वमभ्यदेवमोजसा विदेदूर्जꣳ शतक्रतुर्विदेदिषम् ॥४६६॥

Padapatha: तव।त्यत्।नर्यम्।नृतो।अपः।इन्द्र।प्रथमम्।पूर्व्यम्।दिवि।प्रवाच्यम्।प्र।वाच्यम्।कृतम्।यः।देवस्य।शवसा।प्रारिणाः।प्र।अरिणाः।असु।रिणन्।अपः।भुवः।विश्वम्।अभि।अदेवम्।अ।देवम्।ओजसा।विदेत्।ऊर्जम्।शतक्रतुः।शत।क्रतुः।विदेत्।इषम्